Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 612/13/6606	Lučenec, 20.6.2014
EEČ : 2-47-75-2014

U Z N E S E N I E

Trestná vec:	obvinený XXXXX 
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Dňa 25.10.2013 okolo 19.00 hodine v XXXXX na XXXXX pred bytovým domom XXXXX, keď XXXXX, nar. XXXXX z XXXXX bránil v náručí svojho psa pred útokom psa XXXXX, nar. XXXXX, ho odzadu XXXXX napadol tak, že ho viackrát udrel päsťou do hlavy a do oblasti rebier, následkom týchto úderov utrpel bolestivosť hlavy a rebier, ktoré zranenia si nevyžiadali jeho práceneschopnosť, 

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením povereného príslušníka OO PZ v XXXXX bolo dňa 28.11.2013 pod č. XXXXX začaté trestné stíhanie a zároveň vznesené obvinenie XXXXX, nar. XXXXX pre prečin výtržníctva podľa § 364 odsek 1 písm. a) Tr. zákona, ktorý mal spáchať spôsobom a v rozsahu uvedenom v skutkovej vete  výrokovej časti tohto uznesenia.

V priebehu vykonaného skráteného vyšetrovania boli za účelom vyšetrenia duševného stavu obvineného XXXXX pribratí znalci z odboru zdravotníctva - psychiatrie, ktorí v podanom znaleckom posudku zhodne konštatujú, že obvinený XXXXX v čase spáchania trestnej činnosti trpel duševnou poruchou a to poruchou psychiky a správania zapríčinené užitím viacerých psychoaktívnych látok - chronická psychotická porucha prejavujúca sa zmeneným vnímaním a myslením, oslabením úsudkových schopností s narušenou schopnosťou predvídať následky svojho konania. Vzhľadom na narušenú integritu psychických funkcií jeho rozpoznávacie a ovládacie schopnosti v čase spáchania trestnej činnosti boli vymiznuté. Obvinený XXXXX vzhľadom na uvedenú duševnú poruchu nie je schopný chápať zmysel trestného konania a vážnosť úkonov, ktorých sa zúčastňuje.

Pribratí znalci z odboru zdravotníctva - psychiatrie v doplnenom znaleckom posudku zhodne konštatujú, že pobyt obvineného XXXXX je na slobode nebezpečný z psychiatrického hľadiska a preto mu navrhujú uložiť ochranné psychiatrické liečenie ústavnou formou.

Podľa  § 215 odsek 1 písmeno e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. Z uvedeného dôvodu bolo preto potrebné o trestnom stíhaní obvineného XXXXX rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor